23.2.2007 Jurnalul Oficial al Uniunii Europene L 56/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 129/2007 AL CONSILIULUI din 12 februarie 2007 de scutire de taxe vamale a anumitor ingrediente farmaceutice active purtând o „denumire comună —tad internațională” (DCI) a Organizaţiei Mondiale a Sănătății şi a anumitor ingrediente folosite pentru fabricarea de produse farmaceutice finite, precum şi de modificare a anexei I la Regulamentul (CEE) nr. 2658/87 CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, având în vedere propunerea Comisiei, întrucât: (1) Pe parcursul negocierilor din cadrul Rundei Uruguay, Comunitatea a convenit împreună cu un număr de țări asupra scutirii de taxe vamale a unor produse farmaceutice care intră sub incidența capitolului 30 din Sistemul Armonizat (SA) şi a pozițiilor 2936, 2937, 2939 şi 2941 ale acestuia, precum şi a unor ingrediente farmaceutice active determinate care poartă o „denumire comună internaţională” (DCI) a Organizaţiei Mondiale a Sănătății, a anumitor săruri, esteri şi hidrați ai acestor DCl-uri şi a unor produse intermediare determinate, utilizate pentru producerea şi fabricarea de produse finite. (2) Rezultatele discuțiilor, astfel cum au fost consemnate în procesul-verbal al acestora, au fost incluse pe listele de angajamente tarifare ale participanților, anexate la Protoco- lul de la Marrakesh al GATT 1994. (3) Participanţii au decis că reprezentanții membrilor OMC semnatari ai procesului-verbal al discuțiilor se vor întâlni sub auspiciile Consiliului pentru comerțul cu mărfuri al OMC, în mod normal cel puţin o dată la trei ani, pentru a analiza lista produselor admise pentru eliminarea taxelor vamale, în vederea completării acesteia, prin consens, cu alte produse farmaceutice. (4) În cursul a trei asemenea analize, s-a ajuns la concluzia că un număr suplimentar de DCl-uri şi produse intermediare utilizate pentru producerea şi fabricarea de produse farmaceutice finite ar trebui scutite de taxe vamale, că anumite produse intermediare ar trebui transferate pe lista DCl-urilor şi că lista prefixelor şi a sufixelor specifice pentru săruri, esteri şi hidraţi ai DCl-urilor ar trebui extinsă. (5) Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (!) a instituit o Nomenclatură Combinată („NC”) şi a stabilit ratele taxelor vamale convenționale ale Tarifului Vamal Comun. (6) Regulamentul (CEE) nr. 2658/87 ar trebui modificat în consecință, ADOPTĂ PREZENTUL REGULAMENT: Articolul 1 Începând cu 1 ianuarie 2007, Comunitatea extinde scutirea de taxe vamale la DCl-urile enumerate în anexa I. Articolul 2 Începând cu 1 ianuarie 2007, lista prefixelor şi a sufixelor care, în combinație cu DCl-urile, descriu săruri, esteri şi hidrați ai unor DCl-uri care sunt, de asemenea, eligibili pentru scutirea de taxe vamale, cu condiția să poată fi clasificați în aceeaşi subpoziție de 6 cifre a SA ca şi DCl-urile corespunzătoare, se înlocuieşte cu lista din anexa II () JOL 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 1930/2006 (JO L 406, 30.12.2006, p. 9).